Sfinks mačka
Sfinks je najpoznatija bezdlaka pasmina domaće mačke.

Podrijetlo 

Mutacija koja stvara bezdlake mačke zabilježena je nekoliko puta od kraja 19.stoljeća, a prvim sfinksom smatra se mačak rođen 1966. godine, koji nije imao potomke.

Od  1978.  godine u Torontu je dugodlaka mačka imala legla s bezdlakim mačićima. Jedan od njih je u Europi sparen s mačkom pasmine devon rex, iz čega je nastalo bezdlako potomstvo. Zaključeno je da je recesivni gen sfinksa dominantan nad genom devon rexa.

Karakteristike 

Sfinks je prepoznatljiv po naizgled bezdlakom, 'paperjastom' pokrovu tijela.
Stoga je osjetljiv na povećanu toplinu i hladnoću, zahtijeva redovitu njegu kože i držanje unutar kuće.
Po naravi je znatiželjna, zaigrana i inteligentna mačka, vrlo prisna s vlasnikom.

Tjelesna obilježja 

 tijelo: oblo, mišićavo, sa snažnim prsnim košem
 glava: izdužena, visokih jagodica i naglašene brade
 oči: vrlo velike, lagano ukošene
 uši: vrlo velike, široke u bazi, otvorene
 rep: sužava se prema vrhu, oblik biča
 dlaka: 'paperje'
 boje: dopuštene su mnoge boje i kombinacije boja

Vanjske poveznice 

 CFA, Profil pasmine 
Domaće mačke